Έκθεση Διοικητικού Συμβουλίου  – 30 Ιουνίου 2024 
 
10 
 
 
Κατά τους πρώτους επτά (7) μήνες του 2024, οι τέσσερις (4) συστημικές ελληνικές τράπεζες προχώρησαν στην έκδοση Ομολόγων 
Υψηλής Εξοφλητικής Προτεραιότητας, συνολικού ύψους περίπου € 2,9 δισ., στο πλαίσιο της στρατηγικής τους για την ενίσχυση 
των Ελάχιστων Απαιτήσεων για τα Ίδια Κεφάλαια και τις Επιλέξιμες Υποχρεώσεις (Minimum Requirements for own funds and 
Eligible Liabilities, «MREL»). 
Το ύψος των ΜΕΑ του Ελληνικού τραπεζικού συστήματος στις 31 Μαρτίου 2024 διαμορφώθηκε στα € 11 δισ.2 με τον δείκτη ΜΕΑ 
να διαμορφώνεται σε 7,5%, από 8,8% ένα χρόνο πριν. Ο κύριος λόγος της μείωσης του δείκτη ΜΕΑ ήταν το Ελληνικό Σχέδιο 
Προστασίας Περιουσιακών Στοιχείων (Hellenic Asset Protection Scheme, «HAPS»), ή αλλιώς το πρόγραμμα «Ηρακλής», το οποίο 
και συνέβαλε καθοριστικά στην προσπάθεια των τραπεζών να μειώσουν τα ΜΕΑ τους, μέσω των τιτλοποιήσεων, των οποίων τα 
υψηλής εξοφλητικής προτεραιότητας ομόλογα φέρουν την κρατική εγγύηση. 
Σημαντικές εξελίξεις που αναμένεται να διαδραματίσουν καθοριστικό ρόλο στις προτεραιότητες των Ελληνικών τραπεζών κατά το 
2024 είναι: 
 
Η διάθεση των κεφαλαίων του ΤΑΑ για τη χρηματοδότηση Ελληνικών επιχειρήσεων που αναμένεται να κινητοποιήσει € 60 
δισ. συνολικών επενδύσεων στη χώρα την επόμενη τριετία, 
 
Οι περαιτέρω μειώσεις των επιτοκίων της ΕΚΤ που αναμένεται να πραγματοποιηθούν εντός του τρέχοντος έτους. Μετά από 
πολλές διαδοχικές αυξήσεις από τον Ιούλιο του 2022, το ΔΣ της ΕΚΤ μείωσε τα επιτόκια κατά 25 μ.β. στην συνεδρίαση του 
Ιουνίου του 2024. Παρότι τα επιτόκια παρέμειναν αμετάβλητα στη συνεδρίαση του Ιουλίου του 2024, η ΕΚΤ αναμένεται να 
προχωρήσει σταδιακά σε επιπλέον μειώσεις επιτοκίων κατά το 2024, και να επιταχύνει τον ρυθμό μείωσης το 2025, 
 
Η λήξη της χρηματοδότησης TLTRO III, καθώς τα εναπομείναντα κεφάλαια  λήγουν το 2024. Επί του παρόντος, οι ελληνικές 
τράπεζες διαθέτουν επαρκή ρευστότητα για να αποπληρώσουν τα υπόλοιπα του προγράμματος TLTRO III, μειώνοντας έτσι 
σημαντικά τη συνολική χρηματοδότηση από την ΕΚΤ, 
 
Η θέσπιση των ενδιάμεσων και τελικών, δεσμευτικών στόχων MREL από το Ενιαίο Συμβούλιο Εξυγίανσης (Single Resolution 
Board, «SRB»), η οποία τέθηκε σε ισχύ από την 1η Ιανουαρίου 2022 και αποσκοπεί στη διασφάλιση επαρκών ιδίων κεφαλαίων 
και επιλέξιμων υποχρεώσεων στις τράπεζες για την εγγύηση της ικανότητάς τους να απορροφούν ζημιές σε δυσμενή σενάρια, 
διασφαλίζοντας έτσι τη συνέχεια της δραστηριότητάς τους. Για τις Ελληνικές τράπεζες, οι στόχοι MREL έχουν τεθεί σύμφωνα 
με μια μεταβατική περίοδο, ώστε ο τελικός δεσμευτικός στόχος να τοποθετείται χρονικά στις 31 Δεκεμβρίου 2025. 
Εξελίξεις του Ομίλου Πειραιώς Financial Holdings  
Οι ακόλουθες εξελίξεις του Ομίλου Πειραιώς Financial Holdings (εφεξής ο «Όμιλος») αποτέλεσαν τις πιο σημαντικές εξελίξεις κατά 
το έτος 2024 έως και την ημερομηνία έγκρισης της δημοσίευσης των συνοπτικών ενδιάμεσων χρηματοοικονομικών καταστάσεων 
από το ΔΣ για την περίοδο που έληξε στις 30 Ιουνίου 2024: 
Αναβαθμίσεις Πιστοληπτικής Διαβάθμισης 
Στις 8 Ιουλίου 2024, η Moody's αναβάθμισε τη μακροπρόθεσμη πιστοληπτική ικανότητα της θυγατρικής της Πειραιώς Financial 
Holdings («η Εταιρεία»), Τράπεζα Πειραιώς («η Τράπεζα») σε «Baa3» από «Ba1» και την αξιολόγηση του χρέους υψηλής 
                                                           
2 Eξέλιξη δανείων και καθυστερήσεων (bankofgreece.gr)